
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης στους οικισμούς 
«ΓΑΒΡΙΑΣ» «ΓΡΑΜΜΕΝΙΤΣΑΣ», «ΚΕΡΑΜΑΤΩΝ», «ΡΑ¬ 
ΧΗΣ», Ν. Άρτας. 1 

Τροποποίηση εγκεκριμένου ρυμοτομικού σχεδίου Ιωαννίνων στο 

Ο.Τ. 100 επί της οδού Μεσολογγίου . 2 

Αναγνώριση ιδιωτικής παρόδου στα Ιωάννινα ως προϋφισταμένης 
του έτους 1923 . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7735/86 (1) 

Καθορισμός ορίων, όρων και περιορισμών δόμησης στους οικισμούς 

«ΓΑΒΡΙΑΣ» «ΓΡΑΜΜΕΝΙΤΣΑΣ», «ΚΕΡΑΜΑΤΩΝ», «ΡΑΧΗΣ», 

Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ'/3.5.85) «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης». 

2. Τις διατάξεις του από 14.2.87 Π.Δ. (ΦΕΚ 133Δ’/23.2.87) περί 
τροποποίησης του παραπάνω Π.Δ. 

3. Τις προτάσεις των μελετητών υπαλλήλων του ΤΓΙ-ΠΕ Ν. Άρτας 
που εκπόνησαν τη σχετική μελέτη στα πλαίσια του προγράμματος των 
οινοικτών πόλεων, που αφορούν στον προσδιορισμό των ορίων των 
υπόψη οικισμών. 

4. Τα δελτία αρχιτεκτονικής αναγνώρισης που συμπληρώθηκαν από 
τους παραπάνω μελετητές. 

5 . Τα πληθυσμιακά στοιχεία της τελευταίας απογραφής της ΕΣΤΕ. 

6. Τις αριθμ. 15/11.3.87, 118/19.12.86, 6/9.2.87 και 
9/25.2.87 αποφάσεις των κοινοτικών Συμβουλίων Γαβριάς, Γραμμε- 
νίτσας, Κεραματών και Ράχης αντίστοιχα. 

7. Την αριθμ. 3/θέμα 9ο/12.7.87 γνωμοδότηση του Συμβουλίου 
ΧΟΠ Ν. Άρτας, αποφασίζουμε: 

1. Να καταταγούν οι οικισμοί του θέματος ήτοι Γαβριά, Ράχη στις 
κατηγορίες όχι περιαστικοί όχι παραλιακοί - τουριστικοί αλλά αδιάφο¬ 
ροι, στάσιμοι, συνεκτικοί και μεσαίοι. 

Οι οικισμοί του θέματος ήτοι Γραμμενίτσα, Κεραμάτες στις κατηγο¬ 
ρίες όχι περιαστικοί, αδιάφοροι, στάσιμοι, συνεκτικοί και αντίστοιχα με¬ 
γάλος, μεσαίος. 


2. Να καθορισθούν τα όρια των παραπάνω οικισμών όπως αυτά φαί¬ 
νονται στα διαγράμματα κλιμ. 1:5000 που συντάχθηκαν από το 
ΤΠ-ΠΕ Ν. Άρτας βάσει στοιχείων αεροφωτογραφιών και επιτόπου 
ελέγχου. 

■3. Να καθορισθούν οι ακόλουθοι γενικοί και ειδικοί όροι δόμησης. 

Α. Γενικοί όροι δόμησης 

1. Εντός των ορίων των οικισμώΟ να ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181Δ’/3.5.85) και 
το από 14.2.87 Π.Δ. (ΦΕΚ 133Δ'/23.2.87) με εμβαδόν αρτιότητας: 

α) Για γήπεδφ εντός των ορίων του οικισμού Κεραματών αρτιότητα 
γηπέδου εξακόσια (600) τετραγ. μέτρα. 

β) Για γήπεδα εντός των ορίων του συνεκτικού τμήματος (όριο εγκε¬ 
κριμένου σχεδίου διανομής) οικισμών Γαβριάς, Γραμμενίτσας και Ρά¬ 
χης αρτιότητα γηπέδου τριακόσια (300) τετρ. μέτρα και για γήπεδα πέ¬ 
ραν του συνεκτικού τμήματος και εντός των ορίων του οικισμού αρτιό¬ 
τητα γηπέδου εξακόσια (600) τετρ. μέτρα. 

2. Κατά παρέκκλιση εντός των ορίων των οικισμών να θεωρούνται 
άρτια τα γήπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Π.Δ. (ΦΕΚ 181Δ’). 

Β. Ειδικοί όροι δόμησης 

Για τους ανωτέρω οικισμούς να ισχύουν ειδικοί όροι δόμησης όπως 
φαίνονται στα δελτία που συνοδεύουν την παρούσα. 

4. Πριν από οποιαδήποτε κατάτμηση οικοπέδων εντός των ορίων 
τών οικισμών θα πρέπει να θεωρείται το σχετικό τοπογραφικό διά¬ 
γραμμά από το ΤΠ-ΠΕ Ν. Άρτας ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων σύμφωνα με τα οριζόμενα στις διατάξεις της παρ. 1 του άρθρου 
6 του Π.Δ. 24.4.85 (ΦΕΚ 181Δ') όπως τροποποιήθηκε με το Π.Δ. 
14.2.87 (ΦΕΚ 133Ά). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

5. Κατά τα λοιπά να ισχύουν τα οριζόμενα από το Π.Δ. της 24.4.85 
(ΦΕΚ 181/Δ/3.5.85) όπως τροποποιήθηκε με το Π.Δ. της 14.2.87 
(ΦΕΚ 133Δ/23.2.87). 

6. Για κάθε αμφισβήτηση που θα ανακύπτει από την εφαρμογή της 
σχετικής απόφασης του Νομάρχη, που πρόκειται να εκδοθεί να αποφα¬ 
σίζει ο Νομάρχης μετά από γνώμη του Συμβουλίου ΠΕ.ΧΩ.Δ.Ε. 
(ΣΧΟΠ) του Νομού. 

Η απόφαση αυτή μαζί με τα σχεδιαγράμματα οριοθέτησης των οικι¬ 
σμών που τη συνοδεύουν να δημοσιευθεί στην Εφημερίδα της Κυβερνή- 
σεως. 

Άρτα, 14 Οκτωβρίου 1987 
Ο Νομάρχης 
ΒΑΣΙΛΗΣ ΣΙΟΥΜΑΛΑΣ 

Υπουργείο Χωροταξίας Οικισμού και Περιβάλλοντος 

Υπουργείο Χωροταξίας Οικισμού και Περιβάλλοντος 

Αριθ. 1150 (2) 

Τροποποίηση εγκεκριμένου ρυμοτομικού σχεδίου Ιωαννίνων στο Ο.Τ. 

100 επί της οδού Μεσολογγίου. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις: 

α) Του Ν.Δ/τος της 17.7.1923 και ειδικότερα τα άρθρα 3 και 70 
αυτού όπως μεταγενέστερα τροποποιήθηκαν και συμπληρώθηκαν. 

β) Του Π.Δ/τος 183/1986 (ΦΕΚ 70Α/5.6.86) έγκριση τροποποι¬ 
ήσεων και καθορισμού όρων και περιορισμών δόμησης από τους Νομάρ¬ 
χη 

2) Το ρυμοτομικό σχέδιο της περιοχής που εγκρίθηκε με το από 
6.10.1954 Δ/γμα (ΦΕΚ 267 Α'). 

3) Την υπ’ αριθ. 239/87 απόφαση του Δημοτικού Συμβουλίου Ιω¬ 


αννίνων. 

4) Την υπ’ αριθ. 24/1.10.1987 γνωμοδότηση του Συμβουλίου 
Χ.Ο.Π. Νομού Ιωαννίνων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Ιωαννίνων στο 
Ο.Τ. 100, με τη μετατόπιση της Ο.Γ. στην ιδιοκτησία του Κων/νου 
Τσούνη στην οδό Μεσολογγίου με την προϋπόθεση το πλάτος αυτής να 
μην είναι σε κανένα σημείο της μικρότερο των δέκα μέτρων όπως φαίνε¬ 
ται στο τοπογραφικό διάγραμμα που συνοδεύει την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 26 Οκτωβρίου 1987 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 



ε.Λ. ι ·. &>ο ο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4883 (3) 

Αναγνώριση ιδιωτικής παρόδου στα Ιωάννινα ως προϋφισταμένης του 
έτους 1923. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις της παρ. 4 του άρθρου 20 του από 17.7.1923 
Ν.Δ/τος «περί σχεδίων πόλεων κ.λπ.». 

2) Τις διατάξεις της παρ. 4 του άρθρου 3 του Ν.Δ/τος 690/48 «περί 
συμπληρώσεως των περί σχεδίων πόλεων διατάξεων». 

3) Τις διατάξεις του Ν. 3200/55 «περί διοικητικής αποκεντρώ- 
σεως» όπως συμπληρώθηκαν με το υπ’ αριθ. 532/70 Ν.Δ/μα «περί συ¬ 
μπληρώσεως των διατάξεων περί διοικητικής αποκεντρώσεως». 

4) Την υπ’ αριθ. Ε.20014/Εγκ.34/16.6.1977 διαταγή του 
Υπουργείου Δημ. Έργων - Υπηρεσίας Οικισμού. 

Και αφού είδαμε: 

1) Την από 31.3.1987 αίτηση του Τόζιου Σωτηρίου με την οποία 
ζητά την έκδοση αποφάσεως αναγνωρίσεως ότι σχηματίσθηκε πριν το 
1923 η πάροδος Λεωφόρου Δωδώνης 29, που βρίσκεται μέσα στο Ο.Τ. 
147α, που περικλείεται από τους δρόμους Δωδώνης, Χατζή Πελερέν, 
Γ. Καλούδη και Πουλίτσα του εγκεκριμένου σχεδίου πόλεως Ιωαννί- 
νων. 

2) Το 3591/13.3.1987 έγγραφο του Δήμο» Ιωαννιτών με το οποίο 


εκφράζεται η άποψή του ότι η πάροδος σχηματίσθηκε πριν το 1923. 

3) Τα υπ’ αριθ. 1316/3.7.1914 και 1059/5.6.1914 συμβόλαια 
του Συμβολαιογράφου Ιωαννίνων Μιλτιάδου I. Δάλλα, στα οποία ανα- 
φέρεται ως όριο η υπόψη πάροδος. 

4) Το τοπογραφικό Διάγραμμα του Αρχιτέκτονα μηχανικού Γεωρ¬ 
γίου Καψοκαβάδη. 

5) Την υπ’ αριθ. 23/24.9.87 πράξη του Συμβουλίου Χ.Ο.Π. Νομού 
Ιωαννίνων, αποφασίζουμε: 

Αναγνωρίζουμε ότι η σχηματισθείσα με ιδιωτική πρωτοβουλία εντός 
του εγκεκριμένου σχεδίου πόλεως Ιωαννίνων πάροδος επί της οδού Δω¬ 
δώνης 29 και εντός του Ο.Τ. 147α που περικλείεται από τις οδούς Δω¬ 
δώνης, Χατζή Πελερέν, Γ. Καλούδη και Πουλίτσα, όπως ειδικότερα 
απεικονίζεται στο τοπογραφικό διάγραμμα που θεωρήθηκε από τον 
προϊστάμενο του Πολεοδομικού Γ ραφείου του Δήμου Ιωαννιτών, προϋ- 
φίσταται του Ν.Δ/τος 17.7.1923 «περί σχεδίων πόλεων, κωμών 
κ.λπ.» μετά δε την ισχύ τούτου ουδεμία μεταβολή του αρχικά αχηματι- 
σθέντος κοινόχρηστου χώρου έλαβε χώρα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 27 Οκτωβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























